b"\n_START_ARTICLE_\nSILA (zdru\xc5\xbeenje)\n_START_PARAGRAPH_\nSILA\xe2\x80\x93IWCL, Mednarodno zdru\xc5\xbeenje \xc5\xbeensk Ljubljana\xe2\x80\x93International Women's Club Ljubljana, je nevladno, neprofitno, nereligiozno zdru\xc5\xbeenje \xc5\xbeensk s sede\xc5\xbeem v Ljubljani. Prizadeva si povezovati ljudi ob upo\xc5\xa1tevanju razli\xc4\x8dnosti kultur in izvora svojih \xc4\x8dlanic ter skrbi drug za drugega v zdru\xc5\xbeenju in zunaj njega. _NEWLINE_Tretjina \xc4\x8dlanic je slovenskega porekla, dve tretjini pa je pripadnic 20 razli\xc4\x8dnih narodov._NEWLINE_Najpomembnej\xc5\xa1i dogodek leta je SILA bazar, ki se ga organizira konec novembra ali v za\xc4\x8detku decembra. Izkupi\xc4\x8dek je namenjen realizaciji dobrodelnih projektov, ki jih izmed prispelih pro\xc5\xa1enj izberejo in predlagajo \xc4\x8dlanice Sile."